CELEX: 32007R0146
Language: sk
Date: 2007-02-15
Title: Nariadenie Komisie (ES) č. 146/2007 z  15. februára 2007 , ktorým sa mení a dopĺňa nariadenie (EHS) č. 3440/84 v súvislosti s podmienkami pre určité vlečné siete, ktoré využívajú plavidlá s palubnými čerpacími systémami

16.2.2007   
            
            
               SK
            
            
               Úradný vestník Európskej únie
            
            
               L 46/9
            
         
      NARIADENIE KOMISIE (ES) č. 146/2007
   z 15. februára 2007,
   ktorým sa mení a dopĺňa nariadenie (EHS) č. 3440/84 v súvislosti s podmienkami pre určité vlečné siete, ktoré využívajú plavidlá s palubnými čerpacími systémami
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (1), a najmä na jeho článok 48,
   keďže:
   
               (1)
            
            
               Nariadenie Komisie (EHS) č. 3440/84 (2) stanovuje podrobné pravidlá, pokiaľ ide o prídavné zariadenia na vlečné siete, dánske siete a podobné siete.
            
         
               (2)
            
            
               S cieľom zaistiť bezpečnosť osádok sa majú od roku 2007 uplatňovať dodatočné opatrenia v súvislosti s technickými podmienkami palubných čerpacích systémov na plavidlách, pokiaľ to neovplyvní selektivitu.
            
         
               (3)
            
            
               Nariadenie (EHS) č. 3440/84 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO NARIADENIE:
   Článok 1
   Do článku 8 nariadenia (EHS) č. 3440/84 sa vkladá tento odsek 4:
   
      „4.   Odchylne od ustanovení odseku 2 sa povoľuje pre plavidlá s palubnými čerpacími systémami pripevniť lano kodendu vo vzdialenosti nie viac ako 10 m od zadných ôk kodendu pri love s vlečnými sieťami s veľkosťou ôk menej ako 70 mm.“
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2007
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. ES L 125, 27.4.1998, s. 1. Nariadenie naposledy zmenené a doplnené nariadením (ES) č. 2166/2005 (Ú. v. EÚ L 345, 28.12.2005, s. 5).
   
      (2)  Ú. v. ES L 318, 7.12.1984, s. 23. Nariadenie naposledy zmenené a doplnené nariadením (EHS) č. 2122/89 (Ú. v. ES L 203, 15.7.1989, s. 21).